સુપ્રીમે આ આદેશમાં સુધારા સાથે સ્પષ્ટ કર્યું કે હવે રાજ્ય સંઘ કે બીસીસીઆઇમાં નવ વર્ષના કાર્યકાળને જોડીને વિચાર નહીં કરાય. કુલ કાર્યકાળના મામલામાં કોર્ટના આદેશમાં સુધારાને મોટી રાહત તરીકે જોવામાં આવી રહ્યો છે, કારણ કે આ ચુકાદા બાદ ઘણા પદાધિકારીઓની રાજ્ય કે બીસીસીઆઇમાં વાપસી થઈ શકે છે. આ પહેલાં ગત ૨ જાન્યુઆરીએ સુપ્રીમ કોર્ટે બોર્ડ અધ્યક્ષ અનુરાગ ઠાકુર અને સચિવ અજય શિર્કેને પોતાના પદ પરથી હટાવી દીધા હતા.